கேள்வி: சின்னா - கதை என்பது என்ன?
பதில்: காயத்ரியை (சினேகா) ஏதோவொரு நினைவில் மூழ்கி இருக்கும் போது அவள் அறியாமலேயே அவளின் விருப்பமின்றி ஒரு நீர்ப்பாசனப் பொறியியலாளர் (விக்ரமாதித்யா) அவளது கழுத்தில் தாலி கட்டி அவளைத் திருமணம் செய்வதிலிருந்து படம் துவங்குகிறது. திருமணம் ஆன கையோடு காயத்ரி அவளது கணவருடன் ஊட்டிக்கு அழைத்து வரப்படுகிறாள். அங்கு முதலிரவில் அவள் அவளது கணவருடன் தாம்பத்திய வாழ்க்கையை துவங்க விருப்பமின்றி தனியே உறங்குகிறாள். அப்போது அவளின் கடந்தகால நினைவுகள் ஓடுகின்றன. அவர் பவளப் பாறைகள் மற்றும் ஏனைய கடல் சூழல் அமைப்புகள் சம்பந்தமாக படிப்பதற்கு இராமேஸ்வரம் செல்கிறார். அங்கு அவருடைய மாமனார் வினுசக்ரவர்த்தி மீனவர் தொழில் செய்து வருகிறார். அங்கு காயத்ரி சின்னா (அர்ஜுன்) மற்றும் அவரது உதவியாளர்களான மன்சூர் அலி கான் உள்ளிட்டவர்களை சந்திக்கின்றனர். இவர்கள் உள்ளூரில் வன்செயல் புரியும் குழு ஒன்றுக்கு வேலை செய்பவர்களாவர். காயத்ரி சின்னாவை உள்ளூர் எஸ்.பி. (விஜயகுமார்) இடம் சிக்க வைக்க எத்தனிக்க, அவரது மாமா தடுத்து விடுகிறார். கடல் பற்றி அறிய காயத்ரியின் மாமா அவரை சின்னாவிடம் அனுப்பி வைக்கிறார். சில நாட்களில் இருவரும் காதல் வயப்படுகின்றனர். ஆனால், காயத்ரியின் பெற்றோர் அவரை ஒரு நீர்ப்பாசனம் பொறியியலாளருக்கு திருமணம் செய்து வைக்கிறார்கள். படத்தின் இரண்டாம் பகுதியில் சின்னா, காயத்ரியை அடைந்து கொள்வதற்காக பலரை கொலை செய்கிறார். இறுதியில் காயத்ரியுடன் இணைந்தாரா என்பது மீதிக்கதை.